paragraph_text: Mile Dupor ( Lika, Gračac 14. studenog 1905. – Rijeka 21. siječnja 1981. ) Bio je poznati hrvatski astrolog čija su pisana djela poput Zvijezde, ljubav, seks i Ne vjerujte, provjerite te ostala djela, ostavila dubok dojam na astrologe i čitatelje s područja ondašnje SFRJ. Njegov opus jest natalna astrologija, a osim toga primjetljivo je da djelomično obrađuje hermetizam. Talijanski fašisti su ga umalo strijeljali zato što je na temelju vlastitih astroloških prognoza izračunao da će izgubiti Drugi svjetski rat i javno obznanio. Tijekom života često je selio, a skrasio se tek na Korčuli gdje je zasnovao obitelj. Uz neshvaćanje okoline i svjestan da je smatran čudakom, ipak svoje slobodno vrijeme posvetio je astrologiji i filozofskim tezama koje proizlaze iz nje. Došao je do mnogih dragocjenih saznanja, pripremio obilan statistički materijal pomoću kojeg su mnogi astrološki entuzijasti učili ovu granu znanosti.